कंगेला स्कूल पर गिरी पहाड़ी, बाल-बाल बचे स्कूली बच्चे और अध्यापक
चुराह उपमंडल के तहत आती ग्राम पंचायत बघेईगढ़ के कन्गेला प्राथमिक स्कूल में उस वक़्त अफरा-तफरी मच गई, जब स्कूल भवन के साथ लगती पहाड़ी से पत्थर गिरने शुरू हो गए। यह वाकया प्रार्थना सभा से कुछ क्षण पहले सामने आया। स्कूल स्टाफ ने तत्परता दिखाते हुए बच्चों को स्कूल से नजदीक स्थित गुज्जरों के कोठों में शिफ्ट किया।
जरा सी आहट होते ही हादसे से मात्र 30 सेकंड पहले अध्यापकों ने मुस्तैदी दिखाते हुए सभी बच्चों को स्कूल से सुरक्षित बाहर निकाल लिया। इसके बाद देखते ही देखते सारा मलबा स्कूल पर आ गिरा। जाहिर है कि अगर अध्यापकों ने चुस्ती नहीं दिखाई होती तो बच्चे और अध्यापक स्कूल भवन में ही दफन हो जाते। स्कूली बच्चों को अध्यापकों ने एकदम बाहर निकाल दिया। इस स्कूल के 64 छात्रों को गुज्जरकोठा में सुरक्षित स्थान पर पहुंचा दिया गया है। स्कूल में 4 अध्यापक कार्यरत है।
जाम में फंसी एचआरटीसी की बस में अढाई माह की बच्ची ने तोड़ा दम
अप्पर परागपुर में स्लेटपोश पशुशाला चढ़ी बरसात के भेंट